title: Cupressus sempervirens
text: O ciprés (Cupressus sempervirens (Linnaeus, )) ye una planta d'a orden d'os Pinales y familia Cupressaceae que ye de grandaria meyana dica 35 m d'altaria, con coroneta conica con ramas niveladas y rametas colgants de forma variable. Ye muit lonchevo, y s'informa que qualques arbols tienen mas de 1.000 anyos. Lo ciprés vivo mas antigo ye o Sarv-e-Abarkooh en a provincia de Yazd de Irán. A suya edat s'estima en arredol de 4.000 anyadas.
  
  A follarasca creix preta y ye de color verda fosca. Tamién ye conoixiu per a suya fusta muit duradera y perfumada.
  
  S'ha cautivau ampliament como arbol ornamental mientres milenios luen d'a suya aria de distribución nativa, sobretot en tota a rechión mediterrania, y en atras arias con veranos calurosos y ixucaus y hibiernos suaus y pleviosos semellants, incluyius California, o sudueste de Sudafrica y lo sud d'Australia. Tamién se puede cautivar con exito en arias con veranos mas fredos y humidos, como as Islas Britanicas, Nueva Zelanda y o nordueste d'o Pacifico (a costa d'Oregón, Washington y Columbia Britanica). Tamién se planta en Florida y partis d'a costa sud d'os Estaus Unius como arbol ornamental.
  
  En l'antiguidat clasica, o ciprés yera un simbolo de duelo y en la era moderna sigue estando lo prencipal arbol d'o fosal tanto en o mundo musulmán como en Europa. En a tradición clasica, o ciprés s'asociaba con a muerte y l'inframundo perque no se recheneraba quan se retallaba masiau. Yera entre as plantas que yeran adequadas pa fer coronas pa adornar as estactuas de Plutón, o gobernaire clasico de l'inframundo.
  
  Referencias
  
  Vinclos externos 
  
  Cupressus
  Árbols presents en Aragón